Tiżdied il-pressjoni biex l-Ewropa tieħu azzjoni fuq Malta
Qed tiżdied il-pressjoni fuq il-Kunsill Ewropew biex tittieħed azzjoni dwar Malta waqt is-summit li qed isir bejn illum u għada. Illum il-President tal-Parlament Ewropew Charles Maria Sassoli bagħat ittra lill-President tal-Kunsill Ewropew Charles Michel b'rapport li jitlob għal azzjoni dwar Malta. Ir-rapport inkiteb minn Juan Aguilar u Sophie in 't Veld wara l-missjoni tal-PE lejn Malta. F'ittra oħra l-PE jitlob lill-President tal-Kummissjoni Ursula von der Leyen biex tibda tinvestiga lil Malta b'rabta mar-rispett lejn il-liġijiet. Il-ġimgħa d-dieħla l-PE se jkun qed jiddibatti s-sitwazzjoni f'Malta. Se jittieħed vot fuq reżoluzzjoni l-ġimgħa d-dieħla. Sophie in 't Veld qalet lil Newsbook.com.mt li l-istituzzjonijiet mhux qed jaħdmu f'Malta. Prova ta' dan kien l-assassinju ta' Daphne Caruana Galizia. Sven Giegold mill-partit tal-ħodor qal li s-summit m'għandux jibqa' sieket dwar il-problemi f'Malta. Still about Malta, the Dutch PM, Mark Rutte, said he would find it 'classy' if Muscat addresses the recent developments in Malta #EUCO Bżonn azzjoni urġenti Il-President tal-PE qal lil von der Leyen li s-sejbiet tal-missjoni f'Malta huma inkwetanti ħafna u li trid tittieħed azzjoni urġenti. Sassoli qal li jibżgħu li s-separazzjonijiet tal-poteri tinsab taħt theddida u li investigazzjonijiet ta' reati serji jaf jibqgħu ma jiġux konklużi. Il-PE talab lill-Kummissjoni biex tibda l-proċeduri neċessarji kontra Malta minnufih. Malta's situation is taken very seriously by Finland. 'I think we have all the reasons to be concerned, and we have to monitor the situation closely,' Finland's Minister for European Affairs Tytti Tuppurainen told POLITICO #EUCO